Кэтрин Кинер

Кэтрин Кинер, толық аты Кэтрин Энн Кинер () — америкалық актриса.

 Өмірбаяны 
1959Туған күндердің базасы   жылғы 23 наурыз Флорида штаты, Майами қаласында туған. Әкесі ирландиялық, анасы Ливаннан шыққан, отбасындағы бес баланың үшіншісі. Кэтриннің әкесі Джим матрастар дүкенінде қарапайым менеджер болған, ал анасы Эвелин үйде бала тәрбиесімен айналысқан. Әпкесі — америкалық актриса Элизабет Кинер. Хиалия қаласына Кэтрин жасөспірім кезін өткізіп, монсиньор Эдвард Пейс католик мектебінде орта білім алған. 1983 жылы ол Массачусетс штатының Нортон қаласына тәтесіне көшіп, Уитон колледжінде америкалық зерттеулер бойынша маман ретінде бакалавр дәрежесін алды. Жас кезінде Кинер фотосурет сабақтарында орын ала алмағаннан кейін театр курстарына жазылады. Кэтриннің студенттік өміріндегі бұл кішігірім оқиға оның одан әрі табысты актерлік мансабына әсер еткен болуы мүмкін. Алғаш рет Кэтрин колледждің алғашқы курстарында Венди Вассерштейннің «Ерекше әйел және басқалар» пьесасы негізінде сахнаға шықты. Білім алғаннан кейін Кинер Нью-Йоркке барып, жергілікті актерлік агенттікте көмекші болып жұмысқа орналасады. Біраз уақыттан кейін Лос-Анджелесті таңдауға шешім қабылдады, онда ол көркемдік мансапқа алғашқы қадамдарын жасай алды.

 Мансабы 
Кэтрин Кинер өзінің алғашқы эпизодтық рөлінКэтрин Кинер - фото, биография, личная жизнь, новости, фильмы 2024 - 24СМИ (24smi.org)  1986 жылы ойнады. Ол режиссер Эдвард Цвиктің «Кеше түнде не болды?» романтикалық комедиясындағы даяшыны ойнады. Басты рөлдерді Голливуд актерлері Роб Лоу, Деми Мур, Джеймс Белуши сомдады. 5 жылдан кейін актриса «Джонни Замша» атты музыкалық мелодрамаға түсті. Кэтрин Режиссер Том Дичиллоның дебюті болды. Джонни есімді музыкант стилагидің басты рөлін сол кездері белгісіз актер Брэд Питт орындады. 1991 жылдан бастап Кинер екеуі достық қарым-қатынаста болды. Кэтрин Швейцариядағы Халықаралық кинофестивальдің «Үздік фильм» номинациясы бойынша жеңімпаз атанды. Ал Кэтриннің талантты ойыны Independent Spirit Award сыйлығының «Басты әйел рөлінің үздік орындаушысы» номинациясымен марапатталды. Актрисаның әлі де қарқынды емес фильмографиясындағы келесі маңызды жоба 1995 жылы шыққан «Ұмытылған өмір» деп аталатын тағы бір Дикилло фильмі болды. Кэтринмен бірге комедиялық драмаға оның жұбайы Дермот Мулрони және әйгілі американдық суретші Стив Бушеми түсті. Бір жылдан кейін Кэтрин дарынды тәуелсіз режиссер Николас Холофсенердің «Серуендеу, сөйлесу» мелодрамасына түскені үшін тағы да «Тәуелсіз рух» сыйлығына ұсынылды. Киносыншылар актрисаның экранда үйлесімді көріну қабілетін атап өтті. Кэтрин бұл режиссердің тағы 3 фильмінде ойнады—досы және Голливуд сұлулығы Дженнифер Энистонмен бірге «Достарға сүйен» мелодрамасында және «Қажетсіз заттар» және «Сүйкімді және тартымды» комедияларында. Келесі жылдары Кинер өзінің шығармашылық өмірбаянын режиссер Джоэль Шумахердің «8 миллиметр» триллерінен және Стивен Содербергтің «Көзден тыс» қылмыстық драмасынан бастап «Нағыз аққұба» және «Ай қорабы» романтикалық комедияларына дейінгі әртүрлі жобалармен толықтырды. 1997 жылы актриса Сандэнс кинофестивалінде қазылар алқасы ретінде қатысуға шақырылды. 1999 жыл Кэтринге режиссер Спайк Джонс пен сценарист Чарли Кауфманның «Джон Малкович болу» абсурдтық драмалық комедиясындағы ең маңызды рөлдердің бірі Максин Ландты әкелді. Өзінің талантты ойыны үшін актриса алғаш рет «Оскар сыйлығы» және «Алтын глобус» номинацияларын екінші пландағы үздік актриса ретінде алды. 2005 жылы Кинер бірден бірнеше киножобаларда пайда болды — «Джек пен Роуз туралы Баллада» драмалық артхаусы, «Аудармашы» криминалдық триллері, «Қырық жастағы тың» комедиялық мелодрамасы және сыншылар мен көрермендер таңданыспен қарсы алған «Капоте» өмірбаяндық драмасы. «Капоте» драмасында актриса «Убить пересмешника» шығармасын жазған әйгілі американдық жазушы Харпер Ли ретінде қайта өмірге келді. Осы рөлі үшін ол «Оскар сыйлығы» және «BAFTA» номинацияларын екінші пландағы үздік актриса ретінде алды. 2 жылдан кейін Кэтрин тағы бір маңызды жобада ойнауға шақырылды — ол Джон Кракауэрдің романына негізделген «Жабайы жағдайда» драмалық роуд-мувиде Джэннің рөлін сомдады. Сондай-ақ, актриса «Нью-Йорк, Нью-Йорк» драмасында, «Бір кездері Голливудта» комедиясында, «Солист» музыкалық өмірбаяндық фильмінде және басқа фильмдер мен сериалдарда пайда болды. Кинер қатысқан 2010 жылдардағы жарқын картиналар, режиссер Дэвид Швиммердің киберқылмысы туралы «Сенім», басты рөлдерде Кира Найтли мен Марк Руффало ойнаған музыкалық мелодрама «Өмірде бір рет болса да», Канадалық Ксавье Доланмен бірге «Піл әні» және «Аулақ» үздік сценарий үшін «Оскар сыйлығы» жеңіп алған фильмдері болды. Satellite(2000), «Оскар сыйлығы» (2000, 2006), «Алтын глобус» (2000, 2009), «Эмми» (2008) және BAFTA (2006) жүлделерінің номинанты атанған. «Being John Malkovich», «Капоте», «The 40-Year-Old Virgin», «Нью-Йорк, Нью-Йорк» және «Percy Jackson & the Olympians: The Lightning Thief» фильмдерінің арқасында танымал болған. Барлық түскен фильмдер мен сериалдар саны—116.

 Жеке өмірі 
Күйеуі, продюсері және режиссері Дермот Мулронимен Кэтрин 1988 жылы «Өмір сүру үшін күрес» шытырман оқиғалы триллерінің түсірілімінде танысқан. Ал 1990 жылы 17 қарашада ерлі-зайыптылар үйлену тойын өткізді. Олардың 1999 жылдың 21 маусымында туған Клайд Кинер Малруни атты ұлдары бар. Екеуі 2005 жылдың қыркүйегінде ажырасып кетеді. Кинер Брэд Питт пен Дженнифер Энистонтың жақын досы. Кинердің Лос-Анжелесте және Солтүстік Каролинада үйі бар.

 Дереккөздер 

 Сыртқы сілтемелер 

 Catherine Keener Allmovie сайтында
 Кэтрин Кинер Yahoo! Movies сайтында